Til medlemmer af Alternativet i København og øvrige interesserede.

***Vil du være med til at bære Alternativets grønne politik ind i HOFOR´s bestyrelse, og har du kompetencerne til det?***

Alternativet har fået en plads i HOFOR´s bestyrelse. HOFOR forsyner borgerne i Hovedstadsområdet med vand, fjernvarme, gas, spildevandsafledning og fjernkøling. Det er en vigtig post ift at gøre Hovedstadsområdet bæredygtigt og skabe en sikker forsyning. Derfor søger vi en kompetent person, som kan være med til at præge selskabet i en endnu mere bæredygtig retning.

**Faglige krav**

Borgerrepræsentationen har besluttet en række kompetencekrav til bestyrelsesmedlemmerne i HOFOR:

a) Erfaring med omstilling og effektivisering af offentligt ejet virksomhed.

b) Erfaring med samspil og dialog med offentlige ejere.

c) Indsigt i forsyningssektorens vilkår og udvikling.

d) Indsigt i udviklingen i omverdensvilkår om fx deregulering og i de ledelses- og styringsmæssige konsekvenser heraf.

e) Erfaring med styring, ledelse og organisationsudvikling i tilsvarende virksomhed.

f) Gode kontakter til andre aktører i energi- og forsyningssektoren.

**Alternativets krav**

Du skal være villig til at indgå i et samarbejde med Alternativets medlem af Teknik- og Miljøudvalget, Fanny Broholm og den øvrige gruppe i Borgerrepræsentationen om arbejdet i HOFOR´s bestyrelse. Vi forventer naturligvis også, at du vil føre Alternativets grønne politik, herunder politikken vedr. klimatilpasning og bæredygtighed ind i arbejdet.

Arbejdet er lønnet hverv, og honoraret udgør 125.000 årligt.

Udpegningen er for 4 år.

Er det dig, vi leder efter, så send snarest en kort beskrivelse af dine kompetencer på området og vedlæg dit CV.

Send ansøgningen til  kbh@alternativet.dk mærket ”HOFOR” senest 23. februar.

Da vi meget sent har fået besked om posten, bliver ansøgningsfristen desværre meget kort.

Et ansættelsesudvalg med repræsentanter for BR-gruppen og bestyrelsen i Alternativet København vil gennemgå ansøgningerne og foretage en indstilling til Borgerrepræsentationen.

Grønne hilsner

Alternativet København